b"\n_START_ARTICLE_\nL'ase revestit amb la pell d'un lle\xc3\xb3\n_START_SECTION_\nArgument\n_START_PARAGRAPH_\nUn ase es va revestir de la pell d'un lle\xc3\xb3 per poder passejar tranquil i espantar els altres animals. Tots s'apartaven al seu pas, tret d'una guineu que el va descobrir per les seves orelles i el va perseguir fins a fer-lo fora de la regi\xc3\xb3.\n_START_SECTION_\nAn\xc3\xa0lisi\n_START_PARAGRAPH_\nLa lli\xc3\xa7\xc3\xb3 de la faula \xc3\xa9s que les aparences enganyen i que no cal refiar-se de la primera impressi\xc3\xb3. En altres versions l'ase es delata quan, per presumpci\xc3\xb3, brama i \xc3\xa9s detectat com a fals lle\xc3\xb3. En ambd\xc3\xb3s casos l'ase no pot amagar la seva aut\xc3\xa8ntica naturalesa. En les faules sovint l'ase apareix com a personatge vanit\xc3\xb3s o ximple. La guineu, per contra, \xc3\xa9s el paradigma de l'ast\xc3\xbacia i per aix\xc3\xb2 no es deixa ensarronar per la pell del lle\xc3\xb3 (s\xc3\xadmbol de poder). _NEWLINE_El tema ha estat repr\xc3\xa8s per diversos autors posteriors, entre ells Shakespeare, que insta en diverses obres a callar per no revelar la pr\xc3\xb2pia niciesa, i C.S. Lewis, que fa apar\xc3\xa8ixer un ase disfressat de lle\xc3\xb3 a N\xc3\xa0rnia."